stanford-oval/wikipedia huggingface dataset:
อาทิตย์ สุนทรพิธ
ประวัติ

อาทิตย์ สุนทรพิธ มีชื่อเล่นว่า บาส เกิดที่ บึงเนียม อ.เมือง จ.ขอนแก่น มีพี่สาว 1 คน เริ่มหัดเล่นฟุตบอลตั้งแต่อายุ 8 ขวบ ที่โรงเรียนบึงเนียม 
เข้าเรียนที่อัสสัมชัญ ศรีราชา ตั้งแต่ ม.1 จากการคัดเลือกตัวของ บรู๊ช แคมป์เบล และ จเด็จ มีลาภ  โดยลงเล่นฟุตบอลนักเรียน กรมพลศึกษา 18 ปี ก. ถึง 3 ปีซ้อน (เล่นรุ่น 18 ปี ตั้งแต่อายุ 16) และสามารถคว้าแชมป์ได้ 2 ครั้ง
หลังจากคว้าแชมป์โค๊ก คัพเป็นตัวแทนประเทศไทย
อาทิตย์ ในวัย 17 ปี ได้โอกาสไปฝึกซ้อมกับศูนย์ฝึกอคาเดมี่ของลิเวอร์พูล 
ยอดทีมแห่งพรีเมียร์ลีก โค้ชทีมเยาวชนผู้ปลุกปั้น สตีเวน เจอร์ราร์ดได้กล่าวชม อาทิตย์ และ เกียรติประวุฒิ สายแวว สองผู้เล่นจากประเทศไทย ว่าเป็นผู้เล่นมีพรสวรรค์สูง ความสามารถของอาทิตย์ เป็นที่ยอมรับในวงการลูกหนังนักเรียน ถูกเรียกติดทีมชาติชุดอายุ 16 ปี 18 ปี นักเรียนไทย
หลังจบม.6 อาทิตย์ ยังคงปักหลักเล่นให้กับชลบุรี เอฟซี น้องใหม่ในไทยลีก และเพียงปีที่ 2 
ของฉลามชล แฟนบอลก็ได้ฉลองความสำเร็จของสโมสร เมื่อกองกลางดาวรุ่งเป็นตัวหลักให้กับทีมในวัย 21 ปี สามารถหักปากกาเซียนพาทีมคว้าแชมป์ไทยลีกมาครองได้อย่างยิ่งใหญ่ และความสำเร็จยังคงมีมาต่อเนื่องพุ่งไปถึง แชมป์ซีเกมส์ที่โคราช ทำให้อาทิตย์ดังเป็นพลุแตกด้วยฟรีคิกสวยๆหลายลูก อาทิตย์รับใช้สโมสรชลบุรี เอฟซี อย่างยาวนานกับต้นสังกัด  เพียงทีมเดียวลงเล่นเกิน 100 นัด และเป็นผู้ทำประตูสูงสุดอันดับ 3 ของประวัติศาสตร์สโมสร เป็นรองแค่ พิภพ อ่อนโม้ กับ โคเน่ โมฮาเม็ด เท่านั้น ต่อมาในปี 2558 อาทิตย์ได้ย้ายไปร่วมทีม เชียงรายยูไนเต็ด
เกียรติประวัติ

ชนะเลิศฟุตบอลไทยพรีเมียร์ลีก2007
ชนะเลิศฟุตบอลถ้วยพระราชทานประเภท ก. ปี 2007,2008,2010
ชนะเลิศฟุตบอลมูลนิธิไทยคม เอฟเอคัพ ปี 2010
ชนะเลิศฟุตบอลโปรวินเชียนลีก ปี 2005
ชนะเลิศไทยลีก 3 ฤดูกาล 2565–66 – โซนภาคเหนือ
ทำประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 8 ธันวาคม 2551 | ภูเก็ต, ไทย |  ลาว | 3-0 | 6-0 | เอเอฟเอฟ ซูซูกิ คัพ 2551 |
| 2. | 8 ธันวาคม 2551 | ภูเก็ต, ไทย |  ลาว | 4-0 | 6-0 | เอเอฟเอฟ ซูซูกิ คัพ 2551 |
แหล่งข้อมูลอื่น

Arthit Sunthornpit profile เก็บถาวร 2012-03-05 ที่ เวย์แบ็กแมชชีน at the Chonburi website
National Team Players เก็บถาวร 2007-03-11 ที่ เวย์แบ็กแมชชีน
อาเล็กซานดาร์ การาจอร์เจวิช

| อาเล็กซานดาร์ |
| --- | --- |
มกุฎราชกุมารแห่งยูโกสลาเวีย

ประมุขแห่งราชวงศ์การาจอร์เจวิช
ดำรงตำแหน่ง: 3 พฤศจิกายน พ.ศ. 2513 - ปัจจุบัน
ก่อนหน้า: เปตาร์ที่ 2
ทายาท: ฟิลิป
มกุฎราชกุมารแห่งยูโกสลาเวีย
ระหว่าง: 17 กรกฎาคม – 29 พฤศจิกายน ค.ศ. 1945
ก่อนหน้า: เปตาร์
ถัดไป: ราชาธิปไตยถูกล้มล้าง

พระราชสมภพ: 17 กรกฎาคม พ.ศ. 2488 (79 ปี) ลอนดอน ประเทศอังกฤษ สหราชอาณาจักร
คู่อภิเษก:  เจ้าหญิงมารีอา ดา กลอเรีย  แคทเทอรีน แคร์รี เบ็ทติส 
พระบุตร:  เจ้าชายปีเตอร์แห่งยูโกสลาเวีย  เจ้าชายฟิลิป เจ้าชายรัชทายาทแห่งยูโกสลาเวีย  เจ้าชายอาเล็กซานดาร์แห่งยูโกสลาเวีย 
ราชวงศ์: คาราจอร์เจวิช
พระบิดา: สมเด็จพระเจ้าเปตาร์ที่ 2 แห่งยูโกสลาเวีย
พระมารดา: สมเด็จพระราชินีอาเล็กซานดราแห่งยูโกสลาเวีย
ศาสนา: เซอร์เบีย ออร์ทอดอกซ์
อาเล็กซานดาร์ คาราจอร์เจวิช ทรงเป็นที่รู้จักในนาม เจ้าชายอาเล็กซานดาร์ มกุฎราชกุมารแห่งยูโกสลาเวีย (เซอร์เบีย: Александар Карађорђевић, Aleksandar Karađorđević; พระราชสมภพ 17 กรกฎาคม พ.ศ. 2488) เป็นผู้อ้างสิทธิในราชบัลลังก์เซอร์เบีย เมื่อครั้งพระราชบิดาของพระองค์คือพระมหากษัตริย์แห่งราชอาณาจักรยูโกสลาเวีย ทรงทำให้เจ้าชายเป็นมกุฎราชกุมารแห่งยูโกสลาเวียซึ่งเป็นพระองค์สุดท้าย ด้วยการสร้างรัฐบาลคอมมิวนิสต์และการตามมาซึ่งการล่มสลายแห่งยูโกสลาเวีย ทำให้ปัจจุบันทรงอ้างสิทธิในราชบัลลังก์เซอร์เบีย โดยมีพระราชอิสริยยศเป็น เจ้าชายอาเล็กซานดาร์ที่ 2 มกุฎราชกุมารแห่งเซอร์เบีย แต่ปัจจุบันเป็นสาธารณรัฐเซอร์เบีย
เจ้าชายอาเล็กซานดาร์เป็นพระราชโอรสเพียงพระองค์เดียวในสมเด็จพระเจ้าเปตาร์ที่ 2 แห่งยูโกสลาเวีย พระมหากษัตริย์องค์สุดท้ายแห่งยูโกสลาเวีย ราชวงศ์คาราจอร์เจวิช กับสมเด็จพระราชินีอาเล็กซานดราแห่งยูโกสลาเวีย พระองค์มีพระราชอิสริยยศเป็น "มกุฎราชกุมารอาเล็กซานดาร์" ซึ่งได้มาตั้งแต่พระราชสมภพและพระราชบิดายังคงเป็นพระมหากษัตริย์อยู่ ซึ่งเป็นการแตกแยกในเซอร์เบียด้วยผู้คนจำนวนมากที่สนับสนุนระบอบกษัตริย์อันส่งผลต่อกับความมั่นคงของประเทศ
สถานภาพแรกพระราชสมภพ

เหมือนกับระบอบกษัตริย์ยุโรปหลายประเทศในช่วงสงครามโลกครั้งที่สอง สมเด็จพระเจ้าปีเตอร์ที่ 2 ได้เสด็จออกจากประเทศและทรงตั้งคณะรัฐบาลพลัดถิ่น เจ้าชายอาเล็กซานดาร์ทรงออกจากยูโกสลาเวียในเดือนเมษายน พ.ศ. 2484 และมาถึงที่ลอนดอนในเดือนมิถุนายน ปีเดียวกัน ซึ่งมาจากการยอมจำนนของกองทัพหลวงยูโกสลาฟ
หลังจากการประชุมที่เตหะราน กลุ่มพันธมิตรได้เคลื่อนย้ายการสนับสนุนกลุ่มเช็ทนิกส์ไปยังกลุ่มคอมมิวนิสต์พาร์ทิสัน การแสดงความคิดเห็นในเหตุการณ์และสิ่งบังเกิดขึ้นกับพระบิดาของพระองค์ เจ้าชายอาเล็กซานดาร์ตรัสว่า "พระบิดาทรงตรงไปตรงมามาก พระองค์ไม่สามารถเชื่อในพันธมิตรของพระองค์ได้ ซึ่งก็คือขั้วอำนาจประชาธิปไตยอเมริกาและพระญาติกับพระสหายในลอนดอนที่สามารถช่วยได้ แต่เกิดขึ้นได้อย่างเที่ยงตรง" ในเดือนมิถุนายน พ.ศ. 2488 อิวาน ซิวบาซิก ทูตราชวงศ์ และยอซีป บรอซ ตีโต ผู้นำฝ่ายพาร์ทิสัน ได้ลงนามข้อตกลงที่ซึ่งพยายามรวมกันระหว่างพระราชวงศ์กับรัฐบาลคอมมิวนิสต์
ในวันที่ 29 พฤศจิกายน พ.ศ. 2486 กลุ่มเอวีเอ็นโอเจ ซึ่งเป็นกลุ่มพาร์ทิสันได้ประกาศตนเป็นรัฐบาลปกครองยูโกสลาเวีย และประกาศยกเลิกสิทธิอันชอบธรรมของพระราชวงศ์ ในวันที่ 10 สิงหาคม พ.ศ. 2488 ไม่กี่เดือนหลังจากการกำเนิดของเจ้าชาย เอ็นวีเอโอเจได้ตังชื่อประเทศเป็นสาธารณรัฐประชาธิปไตยยูโกสลาเวีย ในวันที่ 29 พฤศจิกายน ปีเดียวกัน ประเทศได้ประกาศเป็นสาธารณรัฐคอมมิวนิสต์และเปลี่ยนชื่อประเทศเป็นสหพันธ์สาธารณรัฐประชาชนยูโกสลาเวีย ใน พ.ศ. 2490 พระราชวงศ์ได้ถูกปลดออกจากการเป็นพลเมืองยูโกสลาเวียและตำแหน่งของพระราชวงศ์ได้ถูกปลด
พระราชสมภพและเมื่อทรงพระเยาว์

เจ้าชายอาเล็กซานดาร์ มกุฎราชกุมารเสด็จพระราชสมภพที่ห้อง 212 โรมแรมคาริจส์ในถนนบรูก ลอนดอน รัฐบาลอังกฤษให้อำนาจในการปกครองรัฐบาลพลัดถิ่นชั่วคราวบริเวณนั้นดังนั้นพระราชโอรสผู้เป็นมกุฎราชกุมารควรจะพระราชสมภพในดินแดนยูโกสลาฟ
พ่อแม่ทูนหัวของอาเล็กซานดาร์คือ สมเด็จพระเจ้าจอร์จที่ 6 แห่งสหราชอาณาจักรกับเจ้าหญิงเอลิซาเบธซึ่งต่อมาคือสมเด็จพระราชินีนาถเอลิซาเบธที่ 2 แห่งสหราชอาณาจักร พระองค์เป็นพระราชโอรสพระองค์เดียวของสมเด็จพระเจ้าเปตาร์ที่ 2 แห่งยูโกสลาเวียกับเจ้าหญิงอาเล็กซานดราแห่งกรีซและเดนมาร์ก และเป็นพระราชนัดดาเพียงพระองค์เดียวในพระเจ้าอาเลกซันโดรสแห่งกรีซ กับ อัสปาซียา มาโนส ผ่านทางพระอัยยิกาฝ่ายพระชนนีพระองค์เป็นพระญาติของดัสเชสอีเลียนา มานอสแห่งชารท์ พระองค์ทรงมีเชื้อสายพระราชวงศ์ในยุคกลางคือราชวงศ์เนมานจิค
พระบิดามารดาของพระองค์ไม่สามารถดูแลพระองค์ได้เต็มที่เนื่องจากปัญหาด้านพลานามัยและการเงิน ดังนั้งพระองค์จึงได้รับการเลี้ยงดูจากเจ้าหญิงแอสปาเซีย พระอัยยิกา พระองค์ทรงเข้าศึกษาที่ Institut Le Rosey วิทยาลัยคัลเวอร์, โรงเรียนกอร์ดอนสตอร์น, โรงเรียนมิลล์ฟิลด์และ Mons Officer Cadet School, Aldershot
อภิเษกสมรส

ในวันที่ 1 กรกฎาคม พ.ศ. 2515 ที่วิลลาแมนริค เดอ ลา คอนเดสซา ใกล้เมืองเซบิยา ประเทศสเปน อาเล็กซานดาร์ทรงอภิเษกสมรสกับเจ้าหญิงมาเรีย เดอ กลอเรีย แห่งออร์เลออง บราแกนซา ทั้ง 2 มีพระบุตรร่วมกัน 3 พระองค์ได้แก่
เจ้าชายเปตาร์ รัชทายาทแห่งเซอร์เบีย
เจ้าชายฟิลิปแห่งเซอร์เบีย เป็นพระฝาแฝดกับเจ้าชายอาเล็กซานดาร์
เจ้าชายอาเล็กซานดาร์แห่งเซอร์เบีย เป็นพระฝาแฝดกับเจ้าชายฟิลิป
เนื่องจากการอภิเษกสมรสกับชาวโรมันคาทอลิก พระองค์จึงสูญเสียตำแหน่งลำดับการสืบราชบัลลังก์อังกฤษ ที่ซึ่งทรงเป็นเชื้อสายในสมเด็จพระราชินีนาถวิกตอเรียโดยผ่านทางพระโอรสของพระนางคือเจ้าฟ้าชายอัลเฟรด ดยุคแห่งแซ็กซ์-โคบูร์กและก็อตธา เรื่องนี้ไม่เป็นปัญหาในจุดยืนของพระองค์ที่เป็นพระญาติห่าง ๆ อันไม่สามารถทำให้พระองค์กลายเป็นกษัตริย์แห่งสหราชอาณาจักรได้ เจ้าชายอาเล็กซานดาร์ยังทรงเป็นเชื้อสายของพระธิดาองค์โตในพระนางเจ้าวิกตอเรียคือเจ้าหญิงวิกตอเรีย พระวรราชกุมารี โดยพระโอรสทั้ง 3 ของพระองค์ทรงอยู่ในลำดับที่ 94, 95 และ 96 ด้วย
เจ้าชายอาเล็กซานดาร์ทรงหย่ากับเจ้าหญิงมาเรียใน พ.ศ. 2528 พระองค์ทรงอภิเษกสมรสใหม่กับแคทเทอรีน แคร์รี เบ็ทติส ธิดาในโรเบิร์ต แบ็ทติส และแอนนา ดอสติ ในวันที่ 20 กันยายนปีเดียวกัน และพิธีจัดอย่างเลื่อมใสที่โบสถ์ออร์ทอด็อกซ์เซนต์ซาวา, นอร์ธทิง ฮิลล์ ลอนดอน
เสด็จกลับยูโกสลาเวีย

เจ้าชายอาเล็กซานดาร์เสด็จมายูโกสลาเวียครั้งแรกใน พ.ศ. 2534 พระองค์ทรงปฏิบัติพระกรณียกิจด้านประชาธิปไตยเพื่อต่อต้านยุคสมัยของจอมเผด็จการสโลโบดัน มิโลเชวิช และทรงย้ายมาพำนักที่ยูโกสลาเวียหลังจากสโลโบดัน มิโลเชวิช ถูกปลดออกจากตำแหน่งใน พ.ศ. 2543 ในเดือนมีนาคม พ.ศ. 2544 พลเมืองชาวยูโสลาเวียได้ฟื้นฟูพระราชวงศ์โดยรัฐบาลให้สิทธิในทรัพย์สิน รวมทั้งพระราชวังหลวง ปัจจุบันทรงพำนักที่พระราชวังหลวงที่เมืองเดดินเจและเขตพิเศษเบลเกรด
ความเชื่อในระบอบราชาธิปไตยภายใต้รัฐธรรมนูญ

มกุฎราชกุมารอาเล็กซานดาร์ทรงสนับสนุนการฟื้นฟูระบอบราชาธิปไตยภายใต้รัฐธรรมนูญในเซอร์เบียและจะทรงเป็นกษัตริย์โดยถูกต้อง พระองค์เชื่อว่าระบอบกษัตริย์มีส่วนช่วยให้เซอร์เบียมี "ความมั่นคง, ความต่อเนื่องกันและความเป็นอันหนึ่งอันเดียวกัน"
สมาชิกในหลายๆพรรคการเมืองสนับสนุนระบอบราชาธิปไตยภายใต้รัฐธรรมนูญ คริสตจักรออร์ทอด็อกซ์เซอร์เบียสนับสนุนในการฟื้นฟูระบอบกษัตริย์ นายกรัฐมนตรีซอราน ดินดิคได้มีนโยบายฟื้นฟูระบอบกษัตริย์แต่ได้ถูกลอบสังหารเสียก่อน โดยพรรคเดโมแครตของเขาไม่เห็นด้วยกับการฟื้นฟูพระราชวงศ์
มกุฎราชกุมารทรงสาบานว่าจะไม่ยุ่งเกี่ยวกับการเมืองและจะบรรลุปณิธานที่ตั้งไว้ พระองค์และมกุฎราชกุมารีแคทเทอรีนทรงประกอบพระราชกรณียกิจอันเป็นประโยชน์มากมายแก่ชาวเซอร์เบียได้แก่ สิทธิมนุษยชน เป็นต้น ในพระดำรัสครั้งทรงกล่าวในการที่เซอร์เบียเป็นสมาชิกในสหภาพยุโรปว่า
ในการรวมตัวครั้งนี้ เราคือเซอร์เบียและมอนเตเนโกรต้องนำเข้าสู่การพิจารณา อะไรก็ตามที่พวกเรานำไปในสหภาพยุโรป เรามีใช้เพียงทางเดียวและใช้ทำงานร่วมกันให้ดีต่อทุกชาติ มันจะเป็นศูนย์กลางที่จะพิจารณาความมั่นคงในอุดมการณ์ของพวกเราที่จะทำให้ดีขึ้นเมื่อเซอร์เบียมีความสงบอย่างสมบูรณ์
ด้วยประเทศมอนเตเนโกรได้ลงนามประกาศอิสรภาพอย่างสมบูรณ์ในวันที่ 21 พฤษภาคม พ.ศ. 2549 การฟื้นฟูระบอบกษัตริย์ได้พบในการโต้วาทีทางการเมืองประจำวัน ผู้นิยมกษัตริย์ได้ยื่นข้อเสนอเพื่อรัฐธรรมนูญฉบับใหม่ เอกสารนี้ได้รับการอนุมัติในเดือนตุลาคมปีเดียวกัน โดยเกี่ยวกับสาธารณรัฐ ชาวเซอร์เบียไม่ได้เลือกการเปลี่ยนระบบรัฐบาล
มกุฎราชกุมารมีพระราชดำรัสเมื่อ 3 วัน หลังลงนาม ว่า
ได้มีการรับรองอย่างเป็นทางการแล้วเกี่ยวกับเอกราชแห่งมอนเตเนโกร ข้าพเจ้ารู้สึกเศร้าใจแต่ข้าพเจ้าต้องการให้พี่น้องชาวมอนเตเนโกรประสบความสงบสุข, เป็นประชาธิปไตยและความสุข ชาวมอนเตเนโกรคือพี่น้องกันกับเราไม่ว่าจะอยู่ในเซอร์เบียหรือมอนเตเนโกร เป็นอย่างที่เป็นและเป็นเช่นนั้นตลอดไป
...ข้าพเจ้าเชื่อในระบอบราชาธิปไตยภายใต้รัฐธรรมนูญแห่งราชอาณาจักรเซอร์เบีย พวกเราต้องภาคภูมิใจอีกครั้งในความเข้มแข็งของเซอร์เบียในช่วงสงบสุขในตนเองและประเทศเพื่อนบ้าน พวกเราภูมิใจและเชื่อถือและประเทศความสุขในวันของพระปัยกาพระเจ้าปีเตอร์ที่ 1 ดังนั้นเราสามารถทำได้ ถ้าเรามีการปกครองอันมาจากจิตวิญญาณแห่งปวงชนชาวเซอร์เบีย
...แท้จริงแล้วกษัตริย์ทรงอยู่เหนือการเมือง พระองค์จะทรงเป็นผู้คุ้มครองความเป็นเอกภาพแห่งปวงชน, ความมั่นคงทางการเมืองและความต่อเนื่องกันภายในประเทศ ระบอบราชาธิปไตยภายใต้รัฐธรรมนูญ กษัตริย์จะเป็นผู้ปกป้องผลประโยชน์ของสาธารณะ ซึ่งไม่ใช่ผลประโยชน์สำหรับตนหรือพรรคการเมืองใดการเมืองหนึ่ง อะไรก็ตามที่เป็นผลประโยชน์สำคัญของเซอร์เบีย
ข้าพเจ้าได้พบปะกับเหล่านักการเมือง พวกเราได้ทำงานด้วยกันเพื่อผลดีของเซอร์เบีย และจะเป็นมิตรภายใต้นามของประเทศในอนาคต ข้าพเจ้าได้ร้องขอเพื่อจุดจบของการขัดแย้งที่ต่อเนื่อง, การแบ่งพรรคแบ่งพวกและการโต้เถียง ข้าพเจ้าได้ร้องขอเรื่องการโต้วาทีโดยเสร็จสมบูรณ์ให้เห็นแก่ประโยชน์ของเซอร์เบีย เซอร์เบียจะสะอาดและปฏิบัติได้อย่างแท้จริงโดยไม่ลำเอียง
การกลับมาของพระบรมศพของสมเด็จพระเจ้าเปตาร์ที่ 2

ในวันที่ 4 มีนาคม พ.ศ. 2550 เจ้าชายอาเล็กซานดาร์ทรงประกาศแผนการอัญเชิญพระบรมศพของพระราชบิดาคือสมเด็จพระเจ้าเปตาร์ที่ 2 แห่งยูโกสลาเวียกลับสู่มาตภูมิคือเซอร์เบียและฝังพระบรมศพที่สุสานหลวงพระราชวงศ์โอเปนัก ที่ซึ่งพระราชวงศ์การาจอร์เจวิชทุกพระองค์ได้ฝังที่นี้ และพระองค์ยังทรงปรารถนาให้อัญเชิญพระบรมศพของพระราชอัยยิกาคือมาเรียแห่งโรมาเนีย สมเด็จพระราชินีแห่งยูโกสลาเวียมาผังเคียงข้างพระราชอัยกาคือสมเด็จพระเจ้าอาเล็กซานดาร์ที่ 1 แห่งยูโกสลาเวีย
| ธรรมเนียมพระยศของ เจ้าชายอาเล็กซานดาร์ |
| --- | --- |
ธงประจำพระองค์
การทูล: ฮิสรอยัลไฮเนส
การขานรับ: ยัวรอยัลไฮเนส
แหล่งข้อมูลอื่น

Official Royal Family website
Royal Mausoleum Oplenac website
Crown Prince Alexander II Foundation for Education
Crown Princess Katherine's Humanitarian Foundation
| ก่อนหน้า |  | อาเล็กซานดาร์ การาจอร์เจวิช |  | ถัดไป |
| --- | --- | --- | --- | --- |
| สมเด็จพระราชาธิบดีปีเตอร์ที่ 2 แห่งยูโกสลาเวีย |  |   ผู้อ้างสิทธิ์ในราชบัลลังก์ยูโกสลาเวีย ผู้อ้างสิทธิในราชบัลลังก์เซอร์เบีย (การาจอร์เจวิช) ภายใต้กฎหมาย   (3 พฤศจิกายน พ.ศ. 2513 – ปัจจุบัน) |  | ยังทรงดำรงพระชนม์ชีพอยู่ หรือ เจ้าชายปีเตอร์ รัชทายาทแห่งเซอร์เบีย  |
เจ้าชายอาเล็กซานดาร์และเจ้าหญิงแคทเทอรีน พระชายาองค์ปัจจุบัน
การวิเคราะห์การถดถอย

การถดถอย (regression) ในทางสถิติศาสตร์หมายถึง การสร้างแบบจำลองที่สอดคล้องกับ Y = f(X) เมื่อ Y เป็นฟังก์ชันต่อเนื่อง ถ้า X มี 2 มิติขึ้นไปจะเรียกว่าเป็นการถดถอยพหุคูณ ถ้า Y เป็นฟังก์ชันไม่ต่อเนื่องจะเรียกว่าเป็นการแบ่งประเภทข้อมูล
การวิเคราะห์การถดถอย (regression analysis) คือการวิเคราะห์โดยพิจารณาการถดถอย
แบบจำลองพื้นฐานที่สุดที่ใช้ในการวิเคราะห์การถดถอยคือการถดถอยเชิงเส้น  Y=AX+B
ประวัติศาสตร์

คำว่า "การถดถอย" ซึ่งแปลมาจากภาษาอังกฤษว่า regression เดิมตั้งขึ้นโดยฟรานซิส กอลตัน ในศตวรรษที่ 19 เพื่ออธิบายปรากฏการณ์ทางชีววิทยา กอลตันค้นพบว่าความสูงของทายาทของบรรพบุรุษที่สูงนั้นไม่จำเป็นต้องสืบทอดต่อไป แต่อาจถอยกลับไปสู่บรรพบุรุษ นั่นคือมี "การถดถอย" (regression) เรียกว่าเป็น "การถดถอยสู่ค่าเฉลี่ย" กอลตันใช้การถดถอยเชิงเส้นเพื่อวิเคราะห์ปรากฏการณ์นี้ สำหรับกอลตันแล้ว การถดถอยมีความหมายแค่ในทางชีววิทยา แต่ต่อมาได้กลายมาเป็นพื้นฐานของสถิติศาสตร์ และคำว่า "การถดถอย" ก็ได้ถูกนำมาใช้เรียกในทางสถิติศาสตร์สืบเนื่องมาด้วย
คณะศิลปกรรมศาสตร์ มหาวิทยาลัยราชภัฏสวนสุนันทา

| --- | --- |
Faculty of Fine and Applied Arts,   Suansunandha Rajabhat University
คติพจน์: "งานศิลป์เป็นเลิศ  เชิดชูคุณธรรม ก้าวนำวิชาการ"
สถาปนา: 1 มีนาคม พ.ศ. 2548
คณบดี: ผู้ช่วยศาสตราจารย์ ดร.ชุติมา มณีวัฒนา
ที่อยู่: เลขที่ 1 ถนนอู่ทองนอก  แขวงดุสิต เขตดุสิต  กรุงเทพมหานคร 10300 
สี:   สีแดง
เว็บไซต์: www.far.ssru.ac.th
คณะศิลปกรรมศาสตร์ มหาวิทยาลัยราชภัฏสวนสุนันทา (อังกฤษ: Faculty of Fine and Applied Arts, Suansunandha Rajabhat University) เป็นส่วนราชการไทยระดับคณะวิชา สังกัดมหาวิทยาลัยราชภัฏสวนสุนันทา ปัจจุบันได้จัดการศึกษาและให้การบริการวิชาการด้านศิลปะ ดนตรี นาฏศิลป์และการละคร โดยปรับปรุงและพัฒนาหลักสูตรตามความต้องการของสังคมซึ่งมีหลักสูตรในระดับปริญญาตรี และปริญญาโท
ประวัติ

คณะศิลปกรรมศาสตร์ มหาวิทยาลัยราชภัฏสวนสุนันทา แรกเริ่มก่อตั้งเมื่อปี พ.ศ. 2516 เป็นเพียงภาควิชาศิลปะ ดนตรีและนาฏศิลป์ สังกัดคณะมนุษยศาสตร์และสังคมศาสตร์ วิทยาลัยครูสวนสุนันทาเท่านั้น นับเป็นการพัฒนาจากอดีตสู่ปัจจุบันเป็นเวลากว่า 40 ปี
จนกระทั่งเมื่อ ปี พ.ศ. 2542 รองศาสตราจารย์ ดร.ดิลก บุญเรืองรอด อธิการบดีมหาวิทยาลัยราชภัฏสวนสุนันทา มีความคิดริเริ่มที่จะรวมความโดดเด่นทางด้านศิลปะ ดนตรี นาฏศิลป์ และการละคร ที่มีอยู่ในรั้ว "สวนสุนันทา" และพัฒนาให้เข้มแข็งเพื่อเป็นผู้นำทางด้านศิลปกรรมศาสตร์แห่งหนึ่งของประเทศจึงได้จัดตั้ง "โครงการจัดตั้งคณะศิลปกรรมศาสตร์" ขึ้นมา โดยแยกกลุ่มวิชาศิลปะทั้งหมดออกมาจากคณะมนุษยศาสตร์และสังคมศาสตร์และได้แบ่งการบริหารทางวิชาการออกเป็น 3 โปรแกรมวิชาประกอบด้วย
โปรแกรมวิชาศิลปะ
โปรแกรมวิชาดนตรี
โปรแกรมวิชานาฏศิลป์ (โดยรวมกับกลุ่มวิชานาฏศิลป์และการละคร)
พร้อมทั้งแต่งตั้ง ผู้ช่วยศาสตราจารย์ ดร.กฤษดา กรุดทอง รองอธิการบดี ฝ่ายกิจการพิเศษในสมัยนั้น รักษาการในตำแหน่งคณบดี และหลักจากนั้นก็มีการเปิดการเรียนการสอนในหลักสูตรเพิ่มขึ้นเรื่อยๆ มาทำให้การจัดตั้งคณะศิลปกรรมศาสตร์สามารถสำเร็จลุล่วงไปได้อย่างดียิ่งโดยได้รับการสนับสนุนและส่งเสริมอย่างดียิ่งจากอดีตอธิการบดีและรองอธิการบดี รวมทั้งบุคคลต่างๆ อีกหลายท่าน
เมื่อวันที่ 1 มีนาคม พ.ศ. 2548 สภามหาวิทยาลัยฯ ได้มีการประกาศในราชกิจจานุเบกษาจัดตั้ง "คณะศิลปกรรมศาสตร์" เป็นที่เรียบร้อย และได้ถือกำเนิดขึ้นอย่างเป็นทางการในมหาวิทยาลัยราชภัฏสวนสุนันทา
ประวัติ > การเรียนการสอน

คณะศิลปกรรมศาสตร์ ได้ใช้พื้นที่ของอาคาร 58 เป็นอาคารเรียนขนาด 5 ชั้นใช้งบประมาณในการก่อสร้างประมาณ 130 ล้านบาท ซึ่งทำการก่อสร้างในสมัยอธิการบดีรองศาสตราจารย์ ดร.ดิลก บุญเรืองรอด และเสร็จสิ้นในสมัย รองศาสตราจารย์ ดร.ช่วงโชติ พันธุเวช ในปี พ.ศ. 2552 จึงมีอาคารคณะศิลปกรรมศาสตร์ตั้งอยู่ในภูมิทัศน์ที่เด่นเป็นสง่าติดกำแพงแดง ด้านถนนราชวิถี มีห้องเรียน โรงละคร หอศิลป์ รวมถึงห้องปฏิบัติทางวิชาชีพด้านศิลปะ ดนตรี นาฏศิลป์และการละคร
เมื่อวันที่ 19 ธันวาคม พ.ศ. 2555 ในโอกาสที่มหาวิทยาลัยราชภัฏสวนสุนันทาครบ 75 ปี พระบาทสมเด็จพระวชิรเกล้าเจ้าอยู่หัว ซึ่งในขณะนั้นดำรงพระอิสริยยศ สมเด็จพระบรมโอรสาธิราชฯ สยามมกุฏราชกุมาร ทรงพระราชทานพระนามาภิไธยย่อ "ม.ว.ก."  และพระราชทานนาม "อาคาร เฉลิมพระเกียรติ 60 พรรษา มหาวิชาราลงกรณ" แก่อาคาร 58 คณะศิลปกรรมศาสตร์
หลักสูตรการศึกษา

| หลักสูตรที่เปิดสอนในคณะศิลปกรรมศาสตร์ มหาวิทยาลัยราชภัฏสวนสุนันทา> ระดับปริญญาตรี | หลักสูตรที่เปิดสอนในคณะศิลปกรรมศาสตร์ มหาวิทยาลัยราชภัฏสวนสุนันทา> ระดับปริญญาโท | หลักสูตรที่เปิดสอนในคณะศิลปกรรมศาสตร์ มหาวิทยาลัยราชภัฏสวนสุนันทา> ระดับปริญญาเอก |
| --- | --- | --- |
| หลักสูตรศิลปกรรมศาสตร์บัณฑิต (ศป.บ.) สาขาวิชาการออกแบบเครื่องแต่งกาย   สาขาวิชาการออกแบบนิเทศศิลป์  สาขาวิชาการออกแบบผลิตภัณฑ์หัตถกรรม  สาขาวิชาจิตรกรรม  สาขาวิชาวิชาดนตรี แขนงวิชาการแสดงดนตรีไทย  แขนงวิชาการแสดงดนตรีสากล  สาขาวิชาศิลปะการแสดง แขนงวิชานาฏศิลป์ไทย  แขนงวิชาศิลปะการละคร | หลักสูตรศิลปศาสตรมหาบัณฑิต (ศศ.ม.) สาขาวิชาศิลปะการแสดง | – |
ทำเนียบคณบดี

| ทำเนียบคณบดีคณะศิลปรกรรมศาสตร์ มหาวิทยาลัยราชภัฏสวนสุนันทา> รายนามผู้บริหาร | ทำเนียบคณบดีคณะศิลปรกรรมศาสตร์ มหาวิทยาลัยราชภัฏสวนสุนันทา> วาระการดำรงตำแหน่ง | ทำเนียบคณบดีคณะศิลปรกรรมศาสตร์ มหาวิทยาลัยราชภัฏสวนสุนันทา>  |
| --- | --- | --- |
| 1. รองศาสตราจารย์ ดร.ชมนาด กิจขันธ์ | (พ.ศ. 2548 – 2552) |  |
| 2. รองศาสตราจารย์ จารุพรรณ ทรัพย์ปรุง | (พ.ศ. 2552 – 2556 (วาระที่ 1))   (พ.ศ. 2556 – 2560 (วาระที่ 2)) |  |
| 3. ผู้ช่วยศาสตราจารย์ ดร.ชุติมา มณีวัฒนา | (พ.ศ. 2560 – ปัจจุบัน) |  |
แหล่งข้อมูลอื่น

คณะศิลปกรรมศาสตร์ มหาวิทยาลัยราชภัฏสวนสุนันทา
มหาวิทยาลัยราชภัฏสวนสุนันทา
| ด ค กรายชื่อโรงเรียนศิลปกรรมและโรงเรียนดนตรีในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร · มหาสารคาม (ดุริยางคศิลป์) • มหาสารคาม (ศิลปกรรมศาสตร์ฯ) • มหาสารคาม (ศิลปะและวัฒนธรรมอีสาน) • รามคำแหง • อุบลราชธานี |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา (ดนตรีและการแสดง)  • บูรพา (ศิลปกรรมศาสตร์)• พะเยา • มหิดล (วิทยาลัยดุริยางคศิลป์) • มหิดล (นานาชาติ) • ศรีนครินทรวิโรฒ • ศิลปากร (จิตรกรรมประติมากรรมและภาพพิมพ์) • ศิลปากร (ดุริยางคศาสตร์) • ศิลปากร (มัณฑนศิลป์) • ศิลปากร (นานาชาติ) • สงขลานครินทร์ • สถาบันดนตรีกัลยาณิวัฒนา |  |
| มหาวิทยาลัยราชภัฏ | สงขลา • สวนสุนันทา |  |
| มหาวิทยาลัย  เทคโนโลยีราชมงคล | ธัญบุรี • รัตนโกสินทร์ • ล้านนา • อีสาน |  |
| สถาบันอุดมศึกษาเอกชน | กรุงเทพ • กรุงเทพธนบุรี • ธุรกิจบัณฑิตย์ • วิทยาลัยดุริยศิลป์ • วิทยาลัยดนตรี • รังสิต (ดิจิทัลอาร์ต) • วิทยาลัยการออกแบบ • ศรีปทุม • สยาม |  |
| สถาบันการศึกษาเฉพาะทาง   นอกสังกัดกระทรวงศึกษาธิการ | บัณฑิตพัฒนศิลป์ (ศิลปนาฏดุริยางค์) • บัณฑิตพัฒนศิลป์ (ศิลปวิจิตร) |  |
รายชื่อ • หมวดหมู่ • โครงการ • สถานีย่อย
| ด ค กหน่วยงานในมหาวิทยาลัยราชภัฏสวนสุนันทา |
| --- | --- |
คณะ/วิทยาลัย: คณะครุศาสตร์ • คณะมนุษยศาสตร์และสังคมศาสตร์ • คณะวิทยาการจัดการ • คณะศิลปกรรมศาสตร์ • คณะวิทยาศาสตร์และเทคโนโลยี • คณะวิศวกรรมศาสตร์และเทคโนโลยีอุตสาหกรรม • วิทยาลัยพยาบาลและสุขภาพ • วิทยาลัยสหเวชศาสตร์ • วิทยาลัยโลจิสติกส์และซัพพลายเชน • วิทยาลัยสถาปัตยกรรมศาสตร์ • วิทยาลัยนวัตกรรมและการจัดการ • วิทยาลัยการภาพยนตร์ ศิลปะการแสดงและสื่อใหม่ • วิทยาลัยนานาชาติ • บัณฑิตวิทยาลัย
วิทยาเขต/ศูนย์: นครปฐม • ระนอง • สมุทรสงคราม • อุดรธานี •  สุพรรณบุรี •  เชียงราย(โครงการจัดตั้ง)
อื่น ๆ: คณะนิเทศศาสตร์(โครงการจัดตั้ง)
หมวดหมู่ • โครงการ • สถานีย่อย
รัฐบาลสหราชอาณาจักร

| รัฐบาลในสมเด็จพระเจ้าแผ่นดิน His Majesty's Government |
| --- | --- |
เวลส์: Llywodraeth ei Fawrhydi ไอริช: Rialtas a Shoilse แกลิกสกอต: Riaghaltas a Mhòrachd
รัฐบาลกลาง
ตราแผ่นดิน
ภาพรวม
ก่อตั้ง: ค.ศ. 1707 (1707)
รัฐ: สหราชอาณาจักร
ผู้นำ: นายกรัฐมนตรี (เคียร์ สตาร์เมอร์)
แต่งตั้งโดย: พระมหากษัตริย์ (สมเด็จพระเจ้าชาลส์ที่ 3)
หน่วยงานหลัก: คณะรัฐมนตรีสหราชอาณาจักร
กระทรวง: ระดับกระทรวง 23 หน่วยงาน ไม่ใช่ระดับกระทรวง 20 หน่วยงาน
รับผิดชอบต่อ: รัฐสภาสหราชอาณาจักร
งบประมาณประจำปี: 1.189 ล้านล้านปอนด์
สำนักงานใหญ่: เลขที่ 10 ถนนดาวนิง
เว็บไซต์: gov.uk 
รัฐบาลในสมเด็จพระเจ้าแผ่นดิน (อังกฤษ: His Majesty's Government ย่อ: HM Government) เรียกโดยทั่วไปว่า รัฐบาลสหราชอาณาจักร หรือ รัฐบาลบริเตน เป็นรัฐบาลกลางของสหราชอาณาจักรบริเตนใหญ่และไอร์แลนด์เหนือ
นายกรัฐมนตรีเป็นผู้นำรัฐบาลซึ่งแต่งตั้งรัฐมนตรีทุกคน สหราชอาณาจักรมีรัฐบาลนำโดยพรรคอนุรักษนิยมตั้งแต่ ค.ศ. 2010 และมีนายกรัฐมนตรีที่เป็นหัวหน้าพรรคอนุรักษนิยมเรื่อยมา นายกรัฐมนตรีและรัฐมนตรีอาวุโสอยู่รวมกันเป็นคณะบุคคลมีอำนาจตัดสินใจสูงสุด เรียกว่าคณะรัฐมนตรี
รัฐมนตรีรับผิดชอบต่อสภาที่รัฐมนตรีผู้นั้นเป็นสมาชิกโดยการกล่าวถ้อยแถลงต่าง ๆ และการตอบคำถามจากสมาชิกสภานั้น ๆ โดยสำหรับรัฐมนตรีอาวุโสส่วนใหญ่นั้นหมายความถึงสภาสามัญชน ไม่ใช่สภาขุนนาง รัฐบาลนั้นต้องพึ่งพารัฐสภาในการออกกฎหมายแม่บท และมีการจัดการเลือกตั้งทั่วไปไม่เกินทุก ๆ 5 ปี เพื่อเลือกตั้งสภาสามัญชนชุดใหม่ ยกเว้นถ้านายกรัฐมนตรีถวายคำแนะนำต่อพระเจ้าแผ่นดินให้ยุบสภา ซึ่งจะทำให้มีการเลือกตั้งเร็วขึ้น หลังจากที่การเลือกตั้งสิ้นสุดลง พระเจ้าแผ่นดินจะทรงแต่งตั้งหัวหน้าพรรคที่มีความเป็นไปได้ในการรับความไว้วางใจจากสภาสามัญชนมากที่สุดเป็นนายกรัฐมนตรี โดยส่วนใหญ่ดูจากจำนวนสมาชิกรัฐสภาของพรรคการเมืองที่ชนะการเลือกตั้ง
ภายใต้รัฐธรรมนูญจารีตประเพณีของสหราชอาณาจักร พระเจ้าแผ่นดินทรงไว้ซึ่งพระราชอำนาจในการบริหารราชการแผ่นดิน แต่ในทางปฏิบัติอำนาจในการบริหารราชการแผ่นดินจะใช้ได้ต่อเมื่อได้รับคำแนะนำจากสภาองคมนตรีเท่านั้น สมาชิกสภาองคมนตรีประกอบไปด้วยนายกรัฐมนตรี สภาขุนนาง ผู้นำฝ่ายค้าน ผู้บังคับบัญชาตำรวจและทหารระดับสูง และทำหน้าที่ในการถวายคำแนะนำต่อพระเจ้าแผ่นดิน ในกรณีส่วนใหญ่นั้น คณะรัฐมนตรีใช้อำนาจบริหารโดยตรงในฐานะผู้บริหารกระทรวงและทบวงต่าง ๆ ทั้งนี้ บางตำแหน่งในคณะรัฐมนตรีถือว่าเป็นตำแหน่งที่ไม่ต้องทำงาน เช่น สมุหดัชชีแห่งแลงคาสเตอร์ หรือ สมุหพระราชลัญจกร
บางครั้งการพูดถึงรัฐบาลจะใช้นามนัยว่า เวสต์มินสเตอร์ หรือ ไวต์ฮอลล์ เพราะอาคารทำการหลายหน่วยงานของรัฐบาลอยู่ในย่านนั้น โดยนามนัยเหล่านี้มักใช้โดยสมาชิกรัฐบาลสกอต รัฐบาลเวลส์ หรือหน่วยงานบริหารไอร์แลนด์เหนือเพื่อไม่ให้สับสนระหว่างรัฐบาลกลางและรัฐบาลท้องถิ่น
ประวัติ

สหราชอาณาจักรเป็นประเทศที่ใช้ระบอบปกครองราชาธิปไตยภายใต้รัฐธรรมนูญ กล่าวคือพระเจ้าแผ่นดินจะไม่ตัดสินพระราชหฤทัยในกิจการทางการเมืองอย่างเปิดเผยหรือชัดเจน และให้อำนาจทางการเมืองตกอยู่กับรัฐบาลและรัฐสภา เนื่องจากจารีตทางรัฐธรรมนูญที่เกิดขึ้นมาจากประวัติศาสตร์ของการจำกัดและลดพระราชอำนาจของพระเจ้าแผ่นดินที่ดำเนินมายาวนาน โดยเริ่มจากการออกมหากฎบัตรใน ค.ศ. 1215
ตั้งแต่รัชสมัยของสมเด็จพระเจ้าเอ็ดเวิร์ดที่ 7 ใน ค.ศ. 1901 นั้น โดยธรรมเนียม นายกรัฐมนตรีเป็นสมาชิกรัฐสภา (อังกฤษ: Member of Parliament; MP) จึงทำให้นายกรัฐมนตรีต้องรับผิดชอบต่อสภาสามัญชน ทั้งนี้มีช่วงเวลา 2 สัปดาห์ที่ อเล็ก ดักลัส-ฮิวม์ เป็นสมาชิกสภาขุนนาง และไม่ได้เป็นสมาชิกของสภาใดเลย ซึ่งธรรมเนียมนี้ใช้กับรัฐมนตรีว่าการกระทรวงการคลังเช่นกัน เนื่องจากในกาลปัจจุบันนั้นจะเป็นเรื่องที่รับไม่ได้ทางการเมืองหากรัฐมนตรีคลังต้องเสนอร่างพระราชบัญญัติงบประมาณรายจ่ายประจำปีในสภาขุนนาง ซึ่งจะทำให้สมาชิกรัฐสภาไม่สามารถถามคำถามถึงรัฐมนตรีได้โดยตรง รัฐมนตรีคลังคนสุดท้ายที่เป็นสมาชิกสภาขุนนางคือลอร์ดเดนแมน ซึ่งดำรงตำแหน่งเป็นเวลา 1 เดือนใน ค.ศ. 1834
รัฐบาลในสมเด็จพระเจ้าแผ่นดินและพระเจ้าแผ่นดิน

พระเจ้าแผ่นดินสหราชอาณาจักร เป็นประมุขแห่งรัฐและองค์อธิปัตย์ แต่ไม่เป็นประมุขรัฐบาล พระเจ้าแผ่นดินมีส่วนร่วมในการบริหารราชการแผ่นดินน้อยมาก และวางตัวเป็นกลางทางการเมือง ทั้งนี้ อำนาจของรัฐซึ่งสถิตอยู่กับองค์อธิปัตย์ในฐานะสถาบันพระมหากษัตริย์ยังคงเป็นบ่อเกิดอำนาจรัฐที่ใช้โดยรัฐบาลในการบริหารราชการแผ่นดิน
นอกเหนือจากอำนาจที่บัญญัติไว้ในกฎหมาย องค์รัฏฐาธิปัตย์ยังมีอำนาจในเรื่องต่าง ๆ ซึ่งเรียกโดยรวมว่าพระราชอำนาจ ซึ่งอำนาจเหล่านี้มีตั้งแต่อำนาจในการออกหรือเรียกคืนหนังสือเดินทาง ไปจนถึงอำนาจในการประกาศสงคราม โดยธรรมเนียมนั้น อำนาจเหล่านี้มอบให้รัฐมนตรีต่าง ๆ หรือเจ้าพนักงานในพระองค์ ซึ่งสามารถใช้อำนาจเหล่านี้ได้โดยไม่ต้องผ่านความเห็นชอบของรัฐสภา
นายกรัฐมนตรีเข้าเฝ้าพระเจ้าแผ่นดินเพื่อถวายรายงานสถานการณ์ของประเทศเป็นประจำทุกสัปดาห์ โดยพระองค์จะ "มีสิทธิ์และหน้าที่ในการออกความเห็นเกี่ยวกับการดำเนินการของรัฐบาล ... การเข้าเฝ้า รวมถึงการสื่อสารทุกรูปแบบระหว่างพระเจ้าแผ่นดินและรัฐบาลของพระองค์ จะต้องเป็นความลับเด็ดขาด สุดท้ายแล้วหลังจากที่ทรงออกความเห็น พระเจ้าแผ่นดินจะต้องรับฟังและทำตามคำแนะนำของรัฐมนตรีของพระองค์"
โดยพระเจ้าแผ่นดินจะมีพระราชอำนาจ ซึ่งรวมแต่ไม่จำกัดถึงตัวอย่างเหล่านี้ เช่น